Medlemsstaternes oplysninger om statsstøtte ydet i henhold til Kommissionens forordning (EF) nr. 68/2001 af 12. januar 2001 om anvendelse af EF-traktatens artikel 87 og 88 på uddannelsesstøtte

(2003/C 309/06)

(EØS-relevant tekst)

Sag nr.: XT 72/02

Medlemsstat: Italien

Region: Støtten ydes af centraladministrationen (den italienske stat).

Foranstaltningerne anvendes i de områder, som er omfattet af undtagelsen i EF-traktatens artikel 87, stk. 3, litra a) og c), i mål 2-områder, i områder, som er berettiget til overgangsstøtte inden for rammerne af mål 1 og 2, samt i dårligt stillede områder som omhandlet i dekret nr. 138 fra arbejds- og socialministeren af 14. marts 1995, offentliggjort i italiensk statstidende (Gazzetta Ufficiale) af 15. juni 1995, samt senere ændringer

Støtteordningens navn eller navnet på den virksomhed, der modtager individuel støtte: Støtte til fremme af iværksætterkultur og selvstændig erhvervsvirksomhed

Uddannelsesstøtte:

1. Foranstaltninger til fremme af ny iværksætterkultur inden for vareproduktion og virksomhedsservice

2. Foranstaltninger til fremme af ny iværksætterkultur i servicesektoren

3. Foranstaltninger til fremme af sociale kooperativer

Retsgrundlag: 1. Decreto legislativo n. 185 del 21.4.2000 adottato in attuazione della delega conferita dall'articolo 45, comma 1, della legge 17 maggio 1999, n. 144 (limitatamente al Titolo I, con esclusione dell'intero Capo III e delle disposizioni dei Capi I e IV relative ai progetti nel settore agricolo);

2. Regolamento di attuazione recante i criteri e le modalità di concessione delle agevolazioni previste dal Titolo I del decreto legislativo.

Il regime di aiuti conterrà l'esplicito riferimento al Regolamento (CE) n. 68/2001 della Commissione e tutti gli aiuti accordabili nell'ambito dello stesso soddisfano le condizioni previste dal regolamento medesimo

De planlagte årlige udgifter i henhold til ordningen eller den samlede individuelle støtte, der er ydet virksomheden: 4000000 EUR

Maksimal støtteintensitet: SMV'er:

- Særlig uddannelse: 35 %

- Generel uddannelse: 70 %

I begge tilfælde forhøjes intensiteten med:

- 5 procentpoint for virksomheder, som er beliggende i områder, der opfylder betingelserne for at modtage regionalstøtte efter traktatens artikel 87, stk. 3, litra c)

- 10 procentpoint for virksomheder, som er beliggende i områder, der opfylder betingelserne for at modtage regionalstøtte efter traktatens artikel 87, stk. 3, litra a).

Ovennævnte maksimale støtteintensiteter forhøjes med 10 procentpoint, når modtagerne af uddannelsen er dårligt stillede arbejdstagere som omhandlet i artikel 2, litra g), i forordning (EF) nr. 68/2001

Gennemførelsestidspunkt: Der kan ydes støtte under denne ordning fra datoen for ikrafttræden af forskriften vedrørende regler for ydelse af støtte til fremme af iværksætterkultur (Regolamento recante le norme per la concessione delle agevolazioni in favore dell'autoimprenditorialità)

Støtteordningens eller det individuelle støtteprojekts varighed: Ordningen ophører senest den 31. december 2006

Støttens formål: Ordningen har til formål at yde støtte til generel og særlig uddannelse som defineret i artikel 2 i forordning (EF) nr. 68/2001 inden for ovennævnte maksimale støtteintensiteter med henblik på at nå følgende prioriterede mål:

a) at fremme uddannelse af iværksættere og den faglige dygtighed blandt nye iværksættere

b) at fremme uddannelse af kvindelige iværksættere og den faglige dygtighed blandt nye kvindelige iværksættere

c) at fremme iværksætterkultur og den faglige dygtighed blandt dårligt stillede arbejdstagere

Berørte sektorer: Alle økonomiske sektorer, som er omfattet af artikel 1 i forordning (EF) nr. 68/2001, med undtagelse af stål, skibsbygning, syntetiske fibre, motorkøretøjer samt aktiviteter, der er forbundet med fremstilling, forarbejdning eller markedsføring af de produkter, som er opført i traktatens bilag I

Navn og adresse på den myndighed, der yder støtten: Ministero dell'Economia e delle Finanze Via XX Settembre, 97 I - 00187 Roma

Andre oplysninger: Centraladministrationen (den italienske stat) vil opbevare detaljerede fortegnelser over al støtte, der ydes under denne ordning, i ti år fra den dato, hvor støtten er ydet.

Centraladministrationen (den italienske stat) vil desuden opbevare dokumenterne vedrørende støtteordningen i ti år fra den dato, hvor den sidste støtte er ydet under denne ordning.

Endelig vil den italienske stat sende Kommissionen en årsrapport over gennemførelsen af forordning (EF) nr. 68/2001 efter den standardmodel for periodiske rapporter, der er knyttet som bilag til forordningen